**Чивнинг програм стипендија владе Уједињеног Краљевства за 2016/17. годину**

Чивнинг програм стипендија је глобални пограм стипендија владе Уједињеног Краљевства чији је циљ да омогући талентованим младим људима да студирају на најбољим универзитетима у Уједињеном Краљевству и стварају везе са будућим лидерима из читавог света.

Стипендије су намењене за **похађање мастер студија у трајању од годину дана** на одабраном универзитету у Уједињеном Краљевству.

Чивнинг стипендије покривају: трошкове школарине, трошкове пута, трошкове визе, као и месечну новчану накнаду.

**Рок за пријаву: 03. новембар 2015. године**

Профил кандидата:

* талентовани млади људи који имају потецијал да постану будући лидери и који по завршетку овог програма намеравају да се врате у своју матичну земљу
* завршене основне студије
* најмање две године радног искуства (волонтерски рад или друго релевантно искуство)
* кандидати који поседују међународнопризнате сертификате познавања енглеског језика

За академску 2016/17. годину **приоритетне студијске области** су: Реформа правног система и владавина права, Економска, енергетска и реформа конкуренције, Људска и мањинска права, Реформа државне управе, Регионални и постконфликтни односи

Пријава за стипендију одвија се употребом онлајн апликационог система на адреси:

https://chevening.tal.net/vx/lang-en-GB/mobile-0/appcentre-1/brand-3/user-501169/candidate/eform/745628/page/1

**Напомена:** Да би могли да се пријаве за стипендију, заинтересовани кандидати морају аплицирати за пријем на жељени универзитет у Уједињеном Краљевству. У пријави за стипендију заинтересовани кандидати треба да наведу 3 мастер програма за која су заинтересовани.

Више информација о програму и начину пријаве можете видети на званичном сајту програма:

<http://www.chevening.org/serbia>